paragraph_text: Sagartija (Asagartiya, staroperz. Aš-šá-kar-ti-ia, grč. Σαγαρτιοι) povijesna je regija Perzijskog Carstva iz doba iranske dinastije Ahemenida, a danas dio istočnog Irana. Zemlja je bila naseljena iranskim plemenima Sagartijanaca, čiji su susjedi bili Parti na sjeveru i Medijci na zapadu. Prema Herodotu, dijelili su podrijetlo s Perzijancima,<ref>Herodot, I. 125., VII. 85. a bili su u političkoj zajednici s Medijcima.<ref>J. van Wesendonk; ZII 9, 1933., str 23. Klaudije Ptolomej tvrdi kako su živjeli u Mediji, dok ih leksikograf Stjepan iz Bizanta smješta na poluotok uz obalu Kaspijskog mora koji se naziva Sagartía. Sagartijanci su bili nomadski pastiri, a njihovo glavno oružje bio je laso.<ref>Herodot, 7.85 Godine 550. pr. Kr. priključili su se Kiru Velikom u njegovoj pobuni protiv Medijskog Carstva, i od tada su postali dijelom Ahemenidskog Perzijskog Carstva.<ref>